Ambos Camarines

Naka-redirekta digdi an "Camarines". Para sa mga ngunyan na provincia, hilingon an Camarines Norte asin Camarines Sur.

An Ambos Camarines (Espanyol ambos, anas) dating probinsya kan an Filipinas sakop pa kan mga Espanyol asin sagkod kan taon 1919 kan an Filipinas kolonya na kan Estados Unidos. Namumugtak ini sa puro kan Rawis kan Bikol sa norte. Nababangâ na ini ngunyan sa duwang probinsya: Camarines Norte asin Camarines Sur.

 Uusipon 

Kan panahon nin Kastila, an terminong Ambos Camarines pigtutumoy an sinarô na Camarines Sur asin Camarines Norte. An kamugtakan na ini angay sana kan taon 1854 hanggan 1857. Alagad, poon na man 1857 abot 1893, binangâ giraray ini sa Camarines Norte asin Camarines Sur. Kan taon 1893, pinagsarô giraray an duwa, asin an estadong ini naghanggan taon 1919. Katapostaposi, kan Marso 3, 1919 pinagmarhay na isuway na nanggad an Camarines Norte sa Camarines Sur sa rìgon kan Ley Nu. 2809 na ipinagboot kan Lehislatura kan Filipinas. 

Kan inot an Ragay, Lupi asin Sipocot kabtang probinsyang Camarines Norte, alagad kan 1936 an nasambit na mga banwaan piglito sa Camarines Sur karibay an Siruma. Alagad nganì, an Siruma ibinalik man giraray sa Sur. Hanggan ngunyan, iyo ini an kamugtakan kan duwang probinsya.

Banga Politikal
Binabanga an probinsya nin 40 na banwaan dangan an kapitolyo kaini iyo an Naga:

 Baao
 Basud
 Bato
 Buhi
 Bula
 Cabusao
 Calabanga Camaligan
 Canaman
 Capalonga
 Caramoan
 Daet
 Gainza
 Goa Indan
 Iriga
 Labo
 Lagonoy
 Libmanan
 Lupi
 Magarao Mambulao
 Milaor
 Minalabac
 Nabua
 Naga
 Pamplona
 Paracale Pasacao
 Pili
 Ragay
 Sagnay
 San Fernando
 San Jose San Vicente
 Sipocot
 Siruma
 Talisay
 Tigaon
 Tinambac

Mga panluwas na takod
 Hayokong na istorya kan Camarines Norte  

Toltolan

Ginunuan
Ibalong. Merito B. Espinas. UST Publishing House. 1996. p. 80. Igdi sabi ni Espinas petsa Marso 19, 1919 kan binanga' an Ambos Camarines sa Sur asin Norte. Dagdag pa niya, napangyari ini sa pwersa kan Ley Republika Nu. 2711.

Kategorya:Mga dating probinsya kan Filipinas
Kategorya:Historya kan Kabikolan